钦定古今图书集成/明伦汇编/氏族典/第362卷 > 金光辰
## 钦定古今图书集成/明伦汇编/氏族典/第362卷 > 金光辰

按《明外史张玮传》：“金光辰，字居垣，全椒人。崇祯元年
进士，授行人，擢御史，巡视西城，出按河南。九年还朝。
中官杜勋镇通州，诏移之三协。会兵部侍郎仇维桢
出镇，请留勋，光辰抗疏劾之。帝讳言用宦官事，大恚，
乃命镌三级调外。由浙江按察司照磨召为大理寺
正，进太仆丞，移尚宝丞，历光禄少卿、左通政。十五年”，
擢左佥都御史。明年，丁父忧，家居二十馀年卒。